**Ministru kabineta rīkojuma projekta**

**“Par finansējuma piešķiršanu nevalstiskajām organizācijām projektu īstenošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā. Atbilstoši minēto MK noteikumu 6.10. apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2. apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. AM ir ieinteresēta sadarboties ar NVO, kuru darbības mērķis saskan ar AM noteiktajiem uzdevumiem, un iespēju robežās finansiāli atbalstīt to organizētos projektus. Katru gadu AM budžetā ir paredzēti finanšu līdzekļi NVO projektu atbalstam, lai veicinātu jaunatnes patriotisko audzināšanu un saglabātu militārās vēstures liecības (2018. gadā NVO projektu realizēšanai finansējums tika piešķirts ar MK 28.05.2018. rīkojumu Nr. 225). 2019. gadā projektus AM ir iesniegušas šādas biedrības: “Latvijas Nacionālo partizānu apvienība” (LNPA), “Latvijas Nacionālo karavīru biedrība” (LNKB), “Latviešu virsnieku apvienība” (LVA), “Latviešu strēlnieku apvienība” (LSA) un “Latvijas Rezerves virsnieku asociācija” (LRVA), kuru darbības mērķos ietilpst uzdevums informēt sabiedrību par aizsardzības nozarei būtiskiem jautājumiem. Minētās NVO ir ilgstoši sadarbojušās ar AM un sniegušas atbalstu dialoga veicināšanā starp sabiedrību un Nacionālajiem bruņotajiem spēkiem, kā arī sabiedrības un jaunatnes patriotiskajā audzināšanā un militāro tradīciju stiprināšanā un popularizēšanā. Izvērtējot biedrību iesniegto projektu atbilstību mērķim – veicināt jaunatnes patriotisko audzināšanu un saglabāt militārās vēstures liecības, AM ir apstiprinājusi LNPA projektu “Latvijas Republikas jaunatnes izglītošana par nacionālo partizānu kustību Latvijā” par 12 000 *euro*, LSA projektu “Strēlnieki Latvijai” – par 4940 *euro*, LVA projektu “Jaunatnes patriotiskā audzināšana” – par 9750 *euro*, LRVA projektu “Veicināt patriotismu un saglabāt militārās vēstures liecības” – par 1612 *euro* un LNKB projektu “Latviešu karavīrs – cīnītājs, patriots, savas valsts un tautas aizstāvis” – par 19 228 *euro*.Īstenojot NVO iesniegtos projektus, tiks veicināta jaunatnes patriotiskā audzināšana un militārās vēstures liecību saglabāšana, sabiedrības informētība par latviešu karavīru vēsturisko lomu neatkarības cīņās un partizānu darbību Otrā pasaules kara laikā. Projektu uzdevums ir informēt par valstiski svarīgiem notikumiem, kas sekmējuši valstiskās neatkarības un suverenitātes iegūšanu, veicinot patriotisko audzināšanu un palīdzot saglabāt militārās vēstures liecības.2019. gada AM budžeta programmā 34.00.00 “Jaunsardzes centrs” ir pieejami līdzekļi, kurus kā dotācijas iespējams piešķirt NVO un Jaunsardzes un informācijas centra sadarbības projektu īstenošanai, veicinot Jaunsardzes kustības pilnveidi, jaunatnes padziļinātu izpratni par militāro vēsturi un iesaisti patriotiskos piemiņas pasākumos.Aizsardzības ministrija 2019. gadā nodrošinās MK rīkojuma projekta izpildi tai piešķirto valsts budžeta līdzekļu ietvaros no budžeta programmas 34.00.00 “Jaunsardzes centrs”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Daiga Ozola, 67335273

Daiga.Ozola@mod.gov.lv